Document ID: 32010D0721

DECIZIA COMISIEI
din 26 noiembrie 2010
privind închiderea conturilor anumitor agenții de plăți din Franța referitor la cheltuielile finanțate de Fondul european agricol pentru dezvoltare rurală (FEADR) pentru exercițiul financiar 2008
[notificată cu numărul C(2010) 8220]
(Numai textul în limba franceză este autentic)
(2010/721/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolele 30 și 33,
după consultarea Comitetului fondului,
întrucât:
(1)
Prin Deciziile 2009/373/CE (2) și 2010/59/UE (3) ale Comisiei au fost închise, pentru exercițiul financiar 2008, conturile tuturor agențiilor de plăți, cu excepția agenției de plăți „Bayern” din Germania, a agenției de plăți „OPEKEPE” din Grecia, a agenției de plăți „ODARC” din Franța și a agenției de plăți „ARBEA” din Italia.
(2)
Ca urmare a transmiterii de noi informații și în urma efectuării unor verificări suplimentare, în prezent Comisia poate lua o decizie, în ceea ce privește cheltuielile finanțate de Fondul european agricol pentru dezvoltare rurală (FEADR), asupra integralității, a acurateței și a veridicității conturilor prezentate de către agenția de plăți „ODARC” din Franța.
(3)
În conformitate cu articolul 30 alineatul (2) din Regulamentul (CE) nr. 1290/2005, prezenta decizie nu aduce atingere deciziilor ulterioare ale Comisiei privind excluderea de la finanțarea comunitară a cheltuielilor care nu au fost efectuate în conformitate cu normele comunitare,
ADOPTĂ PREZENTA DECIZIE:
Articolul 1
Se închid conturile agenției de plăți „ODARC” din Franța referitoare la cheltuielile finanțate de Fondul european agricol pentru dezvoltare rurală (FEADR) pentru exercițiul financiar 2008.
Sumele care trebuie recuperate de la fiecare stat membru sau plătite acestuia în cadrul fiecărui program de dezvoltare rurală în conformitate cu prezenta decizie, inclusiv cele care rezultă din aplicarea articolului 33 alineatul (8) din Regulamentul (CE) nr. 1290/2005, figurează în anexă.
Articolul 2
Prezenta decizie se adresează Republicii Franceze.
Adoptată la Bruxelles, 26 noiembrie 2010.

Labels: 4
19
6
18
15